AFC U-17 Osiyo kubogi 2025. 2025-yilgi Osiyo U-17 Osiyo Kubogi - Osiyo Futbol Konfederatsiyasi tomonidan ikki yilda bir marta oʻtkaziladigan 17 yoshgacha boʻlgan futbolchilar oʻrtasidagi Osiyo kubogi (shu jumladan, U-16 chempionatining oldingi nashrlari) 20-marta oʻtkaziladi. 2024-yil 24-may kuni AFC turnirga Saudiya Arabistoni mezbonlik qilishini eʼlon qilgan. Turnirda jami 16 ta jamoa ishtirok etadi. Turnirning eng yaxshi sakkizta jamoasi (yaʼni barcha chorak finalchilar) 2025-yilda Qatarda (mezbon Qatar avtomatik ravishda sifatida yoʻllanma olgan) boʻlib oʻtadigan FIFA U-17 Jahon chempionatiga AFC vakillari sifatida yoʻllanma oladi. Yaponiya 2023-yilda chempionlik unvonini qoʻlga kiritgan va bu jamoa tarixidagi toʻrtinchi sovrin edi. Ular chorak finalda Saudiya Arabistoniga magʻlub boʻlib, musobaqani tark etgan. Final oʻyinida mezbon Saudiya Arabistoni Oʻzbekistonga qarshi baxs olib bordi. Saudiya Arabistoni oyin davomida ikki kishilik ustunligidan foydalana olmadi (Oʻzbekiston terma jamoasidan 2 futbolchi oʻyin davomida chetlatilgan) va yakunda hisob 2-0 hisobida Oʻzbekiston foydasiga yakunlandi. Guruh bosqichidagi (Oʻzbekiston oʻsmirlar terma jamoasi 3-0 hisobida Saudiya Arabistonini magʻlub etgan) kabi bu safar ham Oʻzbekiston Saudiya Arabistonidan ustun keldi. Oʻzbekiston oʻz tarixidagi ikkinchi chempionlik unvonini qoʻlga kiritdi. Saralash boshqichi. Saralash oʻyinlari 2024-yil 19-27-oktyabr kunlari boʻlib oʻtgan. Saralangan jamoalar. Jami 16 ta jamoa, shu jumladan mezbon Saudiya Arabistoni final turniriga yoʻllanma olgan. Stadionlar. Turnirni oʻtkazish uchun 2 ta mezbon shahardagi 4 ta stadiondan foydalaniladi: Qurʼa. Final turniriga qur’a tashlash marosimi 2025-yil 23-yanvar kuni Malayziyaning Kuala Lumpur shahridagi OFK qarorgohida boʻlib oʻtgan. 16 ta jamoa toʻrtta jamoadan iborat toʻrtta guruhga ajratilgan. Jamoalar soʻngi uchta turnirdagi (2016, 2018, 2023) natijalariga koʻra saralangan, mezbon davlat Saudiya Arabistoni avtomatik ravishda turnirga saralangan va qur’ada A1 pozitsiyasidan oʻrin olgan. Jamoalar tarkibi. Turnirda 2008-yil 1-yanvardan 2010-yil 31-dekabrgacha tugʻilgan oʻyinchilar ishtirok etishlari mumkin. Har bir jamoa kamida 18 nafar va koʻpi bilan 23 nafar oʻyinchidan iborat tarkibni roʻyxatdan oʻtkazishi kerak, ulardan kamida uchtasi darvozabon boʻlishi kerak (Musobaqa nizomi, 26.3-modda). Guruh bosqichi. Guruh gʻoliblari va ikkinchi oʻrin sohiblari chorak finalga yoʻl olganidan soʻng 2025-yilgi FIFA U-17 Jahon chempionatiga ham yoʻllanmaga ega boʻladi. Jamoalar ochko boʻyicha (3 ochko gʻalaba uchun, 1 ochko durang uchun, 0 ochko magʻlubiyat uchun) va agar ochkolar boʻyicha teng boʻlsa, reytinglarni aniqlash uchun berilgan tartibda quyidagi tenglik mezonlari qoʻllanildi: Barcha match vaqtlari mahalliy vaqt, (). Pley-off bosqichi. Pley-off bosqichida qoʻshimcha vaqt va penaltilar seriyasidan gʻolibni aniqlash uchun foydalaniladi. Pley-off bosqichiga chiqqan sakkizta jamoaning barchasi 2025-yilgi FIFA U-17 Jahon chempionatiga yoʻllanma oladi. Mukofotlar. Turnir yakunida quyidagi mukofotlar topshirildi: FIFA U-17 Jahon chempionatiga saralangan jamoalar. AFCning quyidagi toʻqqizta jamoasi 2025-yilgi FIFA U-17 Jahon chempionatiga yoʻllanma oldi; Qatar mezbon sifatida avtomatik tarzda saralashdan oʻtgan.